
บทคัดย่อ

	กรวิจัยครั้งนี้มีวัตถุประสงค์เพื่อ 1) เพื่อศึกษาข้อมูลพื้นฐาน 2) เพื่อพัฒนาและหาประสิทธิภาพของชุดแบบฝึกทักษะการอ่านจับใจความให้มีประสิทธิภาพตามเกณฑ์ 80/80                       3) เพื่อเปรียบเทียบผลสัมฤทธิ์ทางการเรียน ด้านการอ่านจับใจความภาษาอังกฤษของนักเรียน  ก่อนเรียนและหลังเรียนโดยใช้ชุดแบบฝึกทักษะการอ่านจับใจความ  4) เพื่อประเมินผลและปรับปรุงแก้ไข กลุ่มตัวอย่างใช้ในภาคเรียนที่ 2 ปีการศึกษา 2560  ระยะเวลาที่ใช้ในการทดลอง 6 สัปดาห์ ๆ ละ 3 ชั่วโมง รวมทั้งหมด 18 ชั่วโมง  จำนวนนักเรียน 35 คน  แบบแผนการวิจัยแบบ one group pretest – posttest Design 
	เครื่องมือที่ใช้ แบบสอบถาม  แบบทดสอบวัดผลสัมฤทธิ์ด้านการอ่านจับใจความ ซึ่งเป็นแบบทดสอบปรนัย แบบเลือกตอบชนิด 4 ตัวเลือก จำนวน 40 ข้อ และแบบสอบถามความพึงพอใจของนักเรียนที่มีต่อการเรียนรู้ด้วยแบบฝึกทักษะการอ่านจับใจความภาษาอังกฤษ ซึ่งเป็นแบบมาตรส่วน ประมาณค่า 5 ระดับ สถิติที่ใช้ในการวิเคราะห์ข้อมูลคือร้อยละ   ค่าเฉลี่ย ส่วนเบี่ยงเบนมารฐาน และการทดสอบค่าทีแบบกลุ่มตัวอย่างไม่เป็นอิสระจากกัน (Dependent Sample t – test)

